"ngaphansi kokuqondisa kukankulunkulu, ngaphinde ngacabanga ngamazwi akhe: “lapho umuntu eqaphela ukuthi imvelo yakhe iyini, yeka ukuthi kubi kanjani, yeka ukuthi kunyanyisa kanjani nokuthi kudabukisa kanjani, akabe esazazisa kakhulu, akabe esaba ngoziqhenyayo futhi akabe esazijabulela njengoba ayenza phambilini. uzizwa kanje, ‘kumele ngibe qotho futhi ngizehlise, futhi ngenze okuthile kokushiwo yizwi likankulunkulu. uma kungenjalo, angeke ngihlangabezane nendinganiso yokuba umuntu, futhi ngizoba namahloni okuphila phambi kukankulunkulu.’uzibona engelutho, engabalulekile. ngalesi sikhathi kulula kuye ukufeza iqiniso, futhi ubukeka njengomuntu ngempela” (“ukuzazi ngokuyinhloko kuwukwazi imvelo yomuntu” kwethi izinkulumo zikakristu ezilotshiwe). amazwi kankulunkulu angikhombisa indlela yokwenza izinto kanye neyokungena, nokuthi uma ngifuna ukuyeka ngempela imicabango yami yegama, isikhundla, amathemba ami, kwakufanele ngenze umzamo wokuzazi isimo sami. lapho ngibona ngempela ukuthi ngangiphansi kangakanani, nokuthi ngangingenamsebenzi kangakanani, ngangingakwazi ukuba umuntu onokuzithoba futhi ongenakho ukuzithwala. khona--ke, ngangizokwazi ukufuna iqiniso izinyawo zami zombili zizimelele phansi. eqinisweni, ukuletha kukankulunkulu lokhu kwahlulela nokusola, lesi sishayo nokulungisa, kwakungokokuthi ngibe nokuqonda kwangempela ingqikithi yami yangempela kanye nobunjalo nesimo sami semvelo. kwakungivumela ukuba ngibe nokuzazi ngaphambi kukankulunkulu, ukubona ubumpofu bami emoyeni, ukuba kwami ongelutho. kwakungivumela ukuba ngazi ukuthi engikudingayo yiqiniso, insindiso kankulunkulu, okwakungenza ukuba ngiwe phansi phambi kukankulunkulu futhi ngibe umuntu oziphethe kahle. kwakunjalo ukuze ngikwazi ukufeza umsebenzi wami wokwanelisa unkulunkulu futhi ngiyeke ukufuna isikhundla, okwakulimaza inhliziyo yakhe. ngokuqondiswa amazwi akhe ngaba nendlela eya phambili kanye nokuqiniseka ekufuneni iqiniso. nakuba ngangikhohlakaliswe ngokujulile usathane futhi imvelo yami yokuzithwala yayigxile impela, kuphela nje uma ngangizokwazi ukwamukela nokulalela ukwahlulelwa nokusolwa unkulunkulu kanye nokuvivinywa nokucwengwa nguye, kusukela lapho ngibone imvelo kanye nesimo sami, khona--ke bese ngifuna ngokungakhathali iqiniso, ngokuqinisekile ngangiyokwazi ukugqashula izibopho nokuhluphekela igama nesikhundla, futhi ngingene endleleni yokusindiswa, yokupheleliswa. ngemva kokuba ngiphendukele kunkulunkulu, ngalulama ekuguleni kwami phakathi nezinsuku ezimbili. lokhu kwaze kwangenza futhi ngabona ngokwengeziwe ukuthi wayesebenzise lokho kugula njengendlela yokungiqondisa. kwakungesikho ukuthi wayengizwisa ubuhlungu ngamabomu, futhi kwakungeyona indlela yokungijezisa—kwakungokokuphaphamisa inhliziyo yami endikindiki, okokungenza ngiyeke ukufuna okuyiphutha masinyane bese ngingena endleleni efanele yokukholwa kunkulunkulu. ngathinteka ngokujulile futhi ngaqiniswa uthando lukankulunkulu. nganika ngobuqotho ukubonga nokudumisa kunkulunkulu.